
Parlamentul  României

Camera  Deputaţilor
Comisia pentru Sănătate şi Familie
             Nr. 28/ 369/29  septembrie  2004 

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de Lege pentru modificarea şi completarea Legii nr.139/1995 a Societăţii Naţionale de Cruce Roşie din România  ( PLX nr.569/2004 ) , adoptat de Senat în şedinţa din 20 septembrie 2004 şi  trimis comisiei  pentru dezbatere,  în fond,  în procedură obişnuită, cu adresa nr. PLX  569  din 22 septembrie 2004, Camera Deputaţilor fiind  Cameră decizională.


La întocmirea raportului, comisia a avut în vedere avizul Consiliului Legislativ nr.615/8.04.2004, , precum şi punctele de vedere ale Guvernului  nr.2071/23.06.2004 şi Ministerului  Finanţelor Publice nr.54343/27.09.2004.


În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 76 alineatul (2) din Constituţia României, republicată.

                PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM            DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                    Nr. 28/369/ 29 septembrie 2004

R A P O R T

asupra proiectului de Lege pentru modificarea şi completarea Legii nr.139/1995 a 

Societăţii Naţionale de Cruce Roşie din România   ( PLX nr.569/2004 )

1. Cu adresa nr.PLX 569  din 22 septembrie 2004, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a proiectului de Lege pentru modificarea şi completarea Legii nr.139/1995 a Societăţii Naţionale de Cruce Roşie din România ( PLX nr.569/2004 ), adoptat de către Senat în şedinţa din 20 septembrie 2004.

La întocmirea raportului, comisia a avut în vedere avizul Consiliului Legislativ nr.615/8.04.2004, , precum şi punctele de vedere ale Guvernului  nr.2071/23.06.2004 şi Ministerului  Finanţelor Publice nr.54343/27.09.2004.

Proiectul de lege reglementează statutul, structura şi drepturile Societăţii Naţionale de Cruce Roşie. De asemenea, proiectul de lege cuprinde prevederi privind actualizarea şi diversificarea surselor de finanţare a activităţii societăţii,  precum şi acordarea, cu anumite condiţii, a unor facilităţi fiscale pentru încurajarea activităţilor desfăşurate de aceasta în scop umanitar şi în interes public, general.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege , în forma înaintată de Senat, care face obiectul  raportului. 

2. În raport de obiectul şi conţinutul său, proiectul de lege  face parte din categoria legilor ordinare , potrivit prevederilor articolului 76 alineatul (2) din Constituţia României, republicată.

3. La lucrările comisiei din ziua de 29.09.2004 din totalul de 16 membri, au fost prezenţi 15 deputaţi.

4. La dezbaterea proiectului au participat ca invitaţi, în conformitate cu prevederile art.52 din Regulamentul Camerei Deputaţilor , domnul Nimara Vasile, consilier al ministrului sănătăţii şi domnul Mihai Hura, director general adjunct în Ministerul Finanţelor Publice .

Raportul comisiei a fost adoptat în unanimitate.

5. Proiectul de lege, potrivit art.75  din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

În urma dezbaterii, Comisia pentru sănătate şi familie propune admiterea proiectului de Lege pentru modificarea şi completarea Legii nr.139/1995 a Societăţii Naţionale de Cruce Roşie din România  ( PLX nr.569/2004 ) , în forma adoptată de Senat .

II. AMENDAMENTE RESPINSE

În cursul dezbaterilor  s-au înregistrat următoarele amendamente respinse:
Nr.

crt.
Textul iniţial
Amendamentul propus şi autorul acestuia
Motivare
Camera Decizională

0.
1.
2.
3.
4.

1.
Pct.7

“7. La articolul 15, după alineatul (1) se introduc două  alineate noi, alin.(2) şi (3), cu următorul cuprins:

“(2) Societatea Naţională de Cruce Roşie este scutită de plata impozitului pe profit, cu condiţia ca sumele respective să fie utilizate, în anul curent sau în anii următori, pentru organizarea, desfăşurarea şi dezvoltarea activităţii Societăţii Naţionale de Cruce Roşie.

(3) Societatea Naţională de Cruce Roşie este scutită de la plata taxei pe valoarea adăugată pentru veniturile obţinute din activităţi economice, dacă aceste venituri sunt utilizate pentru organizarea, desfăşurarea şi dezvoltarea activităţii Societăţii Naţionale de Cruce Roşie.”
( text proiect de lege)
Ministerul Finanţelor Publice  a propus ca pct.7 să se elimine.

1. Pentru adoptare

În conformitate cu prevederile art.15 alin.(2) lit.i) din Legea nr.571/2003 privind Codul fiscal, veniturile realizate de organizaţiile nonprofit din acţiuni ocazionale precum: evenimente de strângere de fonduri cu taxă de participare, serbări, tombole, conferinţe, utilizate în scop social sau profesional, potrivit statutului acestora, sunt scutite de la plata impozitului pe profit.

În ceea ce priveşte veniturile obţinute din activităţi productive specifice, Legea nr.571/2003 prevede o limită neimpozabilă de 15.000 euro anual, dar nu mai mult de 10 % din veniturile totale scutite de la plata impozitului pe profit, ceea ce asigură surse necesare pentru desfăşurarea activităţii Societăţii Naţionale de Cruce Roşie din România. De asemenea, prevederea referitoare la scutirea de la plata impozitului pe profit a activităţilor productive este o măsură discriminatorie în raport cu celelalte categorii de contribuabili şi o formă de ajutor de stat care intră sub incidenţa prevederilor Legii nr.143/1999 privind ajutorul de stat.

Conform art.141 alin.(1) lit.i) din Legea nr.571/2003 privind Codul fiscal, sunt scutite de taxă pe valoarea adăugată “prestările de servicii şi/sau livrările de bunuri furnizate membrilor în interesul lor colectiv, în schimbul unei cotizaţii fixate conform statutului, de organizaţii fără scop patrimonial ce au oebiective de natură politică, sindicală, religioasă, patriotică, filozofică, filantropică, patronală, profesională sau civică, precum şi obiective de reprezentare a intereselor membrilor lor, în condiţiile în care această scutire nu provoacă distorsiuni de concurenţă.”

La lit.l) a aceluiaşi alineat se prevede că sunt scutite, de asemenea, de taxă pe valoarea adăugată, "“restările de servicii şi/sau livrările de bunuri efectuate de persoane ale căror operaţiuni sunt scutite, potrivit lit.a) şi lit.f)–k), cu ocazia manifestărilor destinate să le aducă sprijin financiar şi organizate în profitul lor exclusiv, cu condiţia ca aceste scutiri să nu producă distorsiuni concurenţiale.”

Prevederile menţionate ale Codului fiscal sunt în concordanţă cu prevederile Directivei a VI-a a Consiliului Comunităţii Economice Europene, cu care trebuie să se armonizeze legislaţia ţării noastre în acest domeniu.

Acordarea unei scutiri individuale de taxă pe valoarea adăugată pentru Societatea Naţională de Cruce Roşie contravine sistemului de aplicare a taxei pe valoarea adăugată şi prevederilor europene mai sus amintite.

Având în vedere că în cadrul Conferinţei de Aderare de la Bruxelles din iunie 2003 s-a închis provizoriu capitolul de negocieri cu Uniunea Europeană privind impozitarea, până la data aderării România trebuie să introducă numai măsuri fiscale noi care să fie în concordanţă cu politicile comunitare şi să le elimine pe cele dăunătoare existente în prezent. Redeschiderea capitolului de negocieri ar conduce practic la imposibilitatea atingerii ţelului propus – de aderare a României la Uniunea Europeană în anul 2007.

2. Pentru respingere

Datorită lipsei a unor surse stabile şi continuie de finanţare, Societatea Naţională de Cruce Roşie din România întâmpină mari dificultăţi financiare, care o împiedică să-şi îndeplinească misiunea umanitară în condiţii normale.

Printre obligaţiile statelor semnatare ale Convenţiilor de lsa Geneva există şi cea privitoare la acordarea unor drepturi şi privilegii Societăţilor Naţionale de Cruce Roşie şi Semilună Roşie.
Camera Deputaţilor.

2.
Pct.8, art.20 alin.(2)
“(2) Din asigurarea auto obligatorie de răspundere civilă, un procent de 0,5 % va fi plătit anual Societăţii Naţionale de Cruce Roşie din România pentru finanţarea cursurilor de prim ajutor, în vederea acordării serviciilor de prim ajutor, cu scopul de a diminua consecinţele accidentelor rutiere.”

( text proiect de lege)

Ministerul Finanţelor Publice  a propus ca la  pct.8 alin.(2) al art.20 să se reformuleze după cum urmează:

“(2) Cu avizul Comisiei Naţionale pentru Supravegherea Asigurărilor, din asigurarea auto obligatorie de răspundere civilă, un procent de 0,5 % va fi plătit anual Societăţii Naţionale de Cruce Roşie din România pentru finanţarea cursurilor de prim ajutor, în vederea acordării serviciilor de prim ajutor, cu scopul de a diminua consecinţele accidentelor rutiere.”

1. Pentru adoptare

Este necesar să se solicite avizul Comisiei Naţionale pentru Supravegherea Asigurărilor.

2. Pentru respingere

Datorită lipsei a unor surse stabile şi continuie de finanţare, Societatea Naţională de Cruce Roşie din România întâmpină mari dificultăţi financiare, care o împiedică să-şi îndeplinească misiunea umanitară în condiţii normale.

Printre obligaţiile statelor semnatare ale Convenţiilor de la Geneva există şi cea privitoare la acordarea unor drepturi şi privilegii Societăţilor Naţionale de Cruce Roşie şi Semilună Roşie.

Camera Deputaţilor.

                PREŞEDINTE,                                                                                                                       SECRETAR,

DEP.ACAD.PROF.DR.MIRCEA IFRIM                                                                                DEP.FARM.ION BURNEI

